CELEX: C2004/228/98
Language: et
Date: 2004-09-11 00:00:00
Title: Kohtuasi T-255/04: Hagi, mille esitas Monique Negenman 21. juunil 2004 Euroopa Ühenduste Komisjoni vastu

11.9.2004   
            
            
               ET
            
            
               Euroopa Liidu Teataja
            
            
               C 228/43
            
         Hagi, mille esitas Monique Negenman 21. juunil 2004 Euroopa Ühenduste Komisjoni vastu
   (Kohtuasi T-255/04)
   (2004/C 228/98)
   Kohtuasja menetluse keel: prantsuse
   Euroopa Ühenduste Esimese Astme Kohus on saanud 21. juunil 2004 hagi, mille on Euroopa Ühenduste Komisjoni vastu esitanud Monique Negenman, elukoht Roosendaal (Holland), esindaja avocat Lucas Vodel.
   Hageja palub esimese astme kohtul:
   
               —
            
            
               tühistada ametisse nimetava asutuse 8. märtsi 2004. aasta otsus (teatavaks tehtud 11. märtsil 2004) mitte rahulda hageja 25. novembri 2003. aasta kaebus 23. oktoobri ja 30. oktoobri 2003 administratiivsete otsuste peale, millega määrati kindlaks hageja rasedus- ja sünnituspuhkuse alguse ja lõpu kuupäevad;
            
         
               —
            
            
               mõista komisjonilt hageja kasuks välja 10 000 eurot (summa hilisema suurendamise, vähendamise või täpsustamise võimalusega);
            
         
               —
            
            
               jätta kohtukulud komisjoni kanda.
            
         Õiguslikud alused ja peamised argumendid
   Käesolevas kohtuasjas leiab hageja, et ametisse nimetav asutus on teinud vea hageja rasedus- ja sünnituspuhkuse alguse ja lõpu kuupäevade välja arvestamisel.
   Oma hagi toetuseks viitab ta personalieeskirjade (enne 1. maid 2004 kehtinud sõnastuses) artikli 58 rikkumisele ja personalieeskirjade artiklis 35 väljendatud õiguspärase ootuse põhimõtte rikkumisele, mis seisneb selles, et ametisse nimetav asutus määras kindlaks hageja rasedus- ja sünnituspuhkuse alguse ja lõpu kuupäevad lähtudes tema sünnituse tegelikust kuupäevast, kuid personalieeskirjade artikli 58 kohaselt algab rasedus- ja sünnituspuhkus 6 nädalat enne oletatavat sünnitustähtaega, mis on näidatud asjaomase ametniku poolt esitatavas tõendis.